På 2000-tallet så man en økende grad av konflikter i marka i forkant av de store grusrittene mellom vordende rittsyklister og andre markabrukere, turgåere og syklister som benytter marka året rundt. Konfliktnivået stiger gjerne i forkant av rittene, ettersom stressnivået før ritt stiger, og man legger trening i marka på de mest trafikkerte rutene. Aggresjon kan gjøre seg gjeldende ved økt fart, negative holdninger til andre brukere, en fremtoning som signaliserere at man «eier veien» eller at «hvert sekund teller» selv ved trening, eller lignende.